Shri Guru Ravidas Xhanam Asthani

Tempulli Shri Guru Ravidas Xhanam Asthani, në Sir Goverdhanpur të Varanasit, Uttar Pradesh, Indi, është vendi vendi kryesor i pelegrinazhit për ndjekësit e besimit Ravidasi. Guri i themeleve u vendos më 14 qershor 1965 në ditën Ashad Sankranti në vendin e lindjes së Ravidas. Tempulli u përfundua në vitin 1994.

Tempulli është qendra kryesore e pelegrinazhit për ndjekësit e besimt Ravidasi nga bashkësi si Ad-Dharmët, Sikët Ramdasia, Çamarët, Xhatavët, dhe Sikët Moçi. është bërë një vend i ëndërruar për besimtarët e Guru Ravidasit nga e gjithë bota për të kryer nderimet e tyre në tempullin e Shri Guru Ravidas Xhanam Asthanit në Sir Goverdhanpur (Varanasi) të paktën një herë në jetën e tyre.

Historia
Guri i themeleve të këtij tempulli u vendos të hënën e 14 qershorit 1965 gjatë ditës së Ashad Sankrantit nga Sant Hari Dasi, bashkë me një numër të madh ndjekësish të Dera Ballanit, veçanërisht të përfaqësuar nga Sant Sarvan Dasi. Besimtarët përcaktuan vendlindjen e Guru Ravidasit dhe ndërtuan aty tempullin. Besohet se Guru Ravidasi në këtë vend jetoi dhe kryente bhaktin (praktika adhurimi fetar). Ndërtimi i tempullit u përfundua në vitin 1994. Saheb Kanshi Ram, kryetari i Partisë Bahujan Samaj, kreu vendosjen ceremoniale të kubesë së artë në majë të tempullit.

Pelegrinazhi
Vendi i ndërtimit të tempullit është vendi i lindjes së Guru Ravidasit. Në këtë qytet kanë lindur dy shenjtë të mëdhenj të Lëvizjes Bhakti, Satguru Kabiri dhe Satguru Ravidasi. Tempulli Xhanam Asthan i Guru Xhisë në Sir Goverdhanpur të Varanasit tani ka fituar statusin e Begampuras (prehjes) për ndjekësit e Guru Xhisë dhe është bërë vendi kryesor i pelegrinazhit për ta. Çdo vit, gjatë ditëlindjes së Guru Ravidasit, tempulli mbledh miliona besimtarë nga India dhe më gjerë. Shri Guru Ravidas Xhanam Asthani është afërsisht 13 minuta me makinë nga Ghati i Sant Ravidasit.

Porta e Shri Guru Ravidasit
K. R. Narajanani, presidenti i atëhershëm i Indisë, më 16 korrik 1998 kreu ceremoninë e hapjes së portës së stërmadhe monumentale të hyrjes për në tempull. Kështu, Porta e Shri Guru Ravidasit në Lanka Çauraha pranë Banaras Hindu University përmes Rrugës Kanshi Ram të çon te Shri Guru Ravidas Xhanam Asthani.

Galeri pamjesh

Shiko gjithashtu
 Gurdvara
 Feja në Varanasi

 Referime 

Kategoria:Monumente në Indi
Kategoria:Objekte fetare